# data[].attributes.headline
رقيق ماهو ينفع رفيقه

# data[].attributes.subject
رقيق ماهو ينفع رفيقه

# data[].attributes.body
رفيق ماهو ينفع رفيقه اذا خاواه
سوات القلم لا عاد من يحمله اممي

ياليته على متن الحطب لا اشتعل وطاه
ولا من بغى صاحب يصاحب بني عمي

الا وجد حالي وجد من حدته دنياه
على واحدن ينصاه ماهو بمهتممي

ماهو كفوا لطيب ولا لحاجته لا جاه
ياليته عن الهفوات في القول منطمي

الا ليت من يحتاج تقبل علي اخطاه
تسوقه علي دنياه وتوجهه يممي

احطه على راسي قبل يشتكي تلقاه
خذا عازته عندي وهو باقي يسممي

ماني بنهر السائل ولو يتضح مغزاه
ولو مهنته دايم ترا ماهي ابهممي

خلقنا بذا الدنيا ونكرم  لوجه الله
قسم يالكرم لو حللوا لاعب ابدممي

سلامي على راسي بعد راس من رباه
سلام ن قبل ياصل من الطيب ينشممي
(سلمان الحارثي)

# data[].attributes.headline
البارحه ضاقت℅

# data[].attributes.subject
البارحه ضاقت℅

# data[].attributes.body
البارحه ضاقت وصكت بابها•
في ليلةٍ دقت عليّ اطنابها••
اسامر نجومي وقلّب سبحتي•
والروح تجري بالهموم شعابها••

لي حاجةٍ صعبه وناصي لي كفو•
ما كلّ رجّالٍ تعزوى جابها••
يابن شجاع يبيلها مثلك جبل•
سيد الرّجال اللي تلفّ اشنابها••
لو المدايح تنقل اعماد وبدو•
ساقت لبوفارس جميع  اركابها••
سلالته من طيب محمية اصل•
تدحم مداغيش العرب بانسابها••
عذب السجايا صاحب الكف الندي•
لا عزّت الحاجه على طلابها••
جيتك يبو فارس مكسوره يدي•
واهل الوجيه البيض دون اصحابها••
يامحزمي المليان لا شان الزمن•
لامن تعاوت في الرجوم ذيابها••
مدام ابو فارس في الدنيا معي•
صكات بقعا ما حسبت حسابها••

# data[].attributes.headline
ياشيــخ بندر

# data[].attributes.subject
ياشيــخ بندر

# data[].attributes.body
يابو فهد لا شفتني يمك لفيت
ما ساقني غير المراجل والغلا

ما جيت ادوّر مصلحه و لا نويت
يكفي ليا من قلت يامية هلا

ياشيخ بندر خوتك مكسب وصيت
واسمك ترى معروف في كل الملا

لولا مكناتكم ترى ماكان جيت
ياجعلني ماعدمك يوم ولا خلا

ينصت لك المجلس ليا منك حكيت
كنك ملك دوله ولك حب وولا

وانا ترى ماشفق لمجلس اي بيت
يامجلسك يالشيخ بندر او بلا

عز الله انك فوق هالعالم سميت
وبنيت صرح القصر بالجود وعلا

وانا اشهد انك فوق مارمت وهقيت
وانك حزام العز في يوم الجلا

اذا لقيت الصاحب الطيب عنيت
ولا الردي لا شفته يجيني بلا

# data[].attributes.headline
عســــى اله‍اجســ

# data[].attributes.subject
عســــى اله‍اجســ

# data[].attributes.body
عسى الهاجس اللي زان جوه على البراد
يجيب الجديد النادر الفارق الراقي
بعد راح ثلثين البياله فكر واجهاد
مابي بعدها غير القلم واخذ اوراقي
قصيدي يابن عمي على مثلكم ينعاد
ومدحك فيافي نجد وحروفي نياقي
لها مرتعٍ طيب ورى سيرتك تنقاد
حداها الغلا يا بو بدر واصدق اشواقي
يبو بدر لا تشره على ذا المديح ان زاد
علي بالطلاق اني مدحتك من اعماقي
غدى بيني وبينك يبو بدر ملح وزاد
وتمكّنت من قلبي و تكيت باحداقي
انا شايفك لجروحي النازفات اضماد
ومعكاز في الدنيا بعد روحت ساقي
كلامك ماغير ابشر وانا حاظر و سداد
وتم و على خشمي ويا مكثر الباقي
كلامٍ على فعل و وفا مايبي شهّاد
وعليه احلف بربي و والايمان ميثاقي
ولا حاتم الطائي ولا فعل ابن شداد
لو ابغى شبيهك في العرب ماني بلاقي
وجيه الرجال الطيبه بيض يالاجواد
ووجه الردي فحمه تقل شاهي عراقي

# data[].attributes.headline
سود الله وجه

# data[].attributes.subject
سود الله وجه

# data[].attributes.body
لعن أبو رجلٍ تخلى عن صديقه
‏ولعنبو ناسٍ .. تخلت عن ذويها
‏
‏سود الله وجه، من خلى رفيقه
‏وما قضى له حاجةٍ يقدر عليها

‏
‏⁧ #فيصل_اليامي

# data[].attributes.headline
اقول الشعر لهاجس

# data[].attributes.subject
اقول الشعر لهاجس

# data[].attributes.body
أقول الشعر له هاجس لا من تعزويت قام
والهاجس ان قام رد ايده لجنبيته
الفكر. رامي هدف والحرف مثل السهام
ومن طاح منها قصيدي
ما دفع ديته
ليا مدحنا مدحنا كل عالي مقام
وليا هجينا هجينا من طغت سيته
اسمع يا أبو حاتم الموضوع عندي كلام الطيب إن طاب طابو كل ذريته،
أنا أشهد إنك معرب من خوال وعمام
ومقدمك مقدم إبن ليه ومنقيته
أطلق حجاجك يا بن مسفر علي الحرام
إنك جبل مرتكي سلمان. في فيته
عليك ياطلق شنب مني كثير السلام
ما غرد الطائر القمري لقمريته
قلطت صدر الغلا على خروف وسنام
وقهوتك كيف القصيد وبن بريته
أنا أشهد أنك حزام اللي
ماعنده حزام
سعد على أسمه كفو يسعدك في جيته
سعد ليا قلته تكفى ما يقدر ينام
يشيل همك ويسهر من صفا نيته
يسند على حاتم اللي شابه بالتمام،
طيبه  وفعله ومرجلته وعفويته
اليا بغاها سلام تصير برد. وسلام
وليا بغاها تولع جات
جنيته
على سلوم العرب والعز والاحترام
ولا تعدى حدود الشرع حريته
ماياقف إلا مواقيف الرجال الحشام
والعدل منهاجه في حربه وسلميته
الحر الأشقر. ما هو مثل رخم الحمام
له هيبة من ورا المخلب ووحشيته
لا لد سود العيون وشل نفسه وحام.
ذكرت وقفة  أبو حاتم وجاهيته
هذا الكلام الجزل إللي عليه الكلام
يفخر بك الشعر والشاعر وقافيته

###
سلمان_الحارثي

# data[].attributes.headline
إلى محمد بن سلمان

# data[].attributes.subject
إلى محمد بن سلمان

# data[].attributes.body
باسمه ولي العرش ببدا بالكلام ياسا معي خلك معي لا تنشغل

بالشعر اهديله حروفي يا كرام وابدا بها التغريد في هذا الرجل

محمد ولد سلمان له مني سلام القائد الملهم ولد ذاك البطل

دامه يطبق شرع ربي والنظام
ويبني لدولتنا مجد ماقد حصل

له الوفا مني..وله مني وسام
وفيه المحبه راسخه مثل الجبل

قدره سكن بالجوف بين الحشاوالعظام
والكل مغرم فيه..رجال وطفل

# data[].attributes.headline
يدوم العضيم 

# data[].attributes.subject
يدوم العضيم 

# data[].attributes.body
يدوم العضيم وتحته من العباد ملوك`
ولاخاشره مخلوق ياصاح في ملكه"
ترى من حلف بالله رضيناه دون شكوك`
ولايلحق الحالف من اللي رضى شكه"
اذا هي على طيب ونقا فالعفوا ياخوك`
ولوشفت بعض الناس من بعض محتكه"
وذا هي على كذب وردا ماطلبت صكوك`
توجهت لله وألزم البيت في مكه"
قبل ماالفجر يذن وباب الولي مفكوك`
ولايترك المظلوم في هم مافكه"
هويعلم الخافي وهو يفتح المصكوك`
وهو يمهل الظالم قبل ماتلحقه صكه"
فلاياعريب الجد لاضاحك ولامضحوك`
ولا دامت الدنيا لمن هو كثر ضحكه"
فلاتحزن اذا مااعطوك ولا تفرح اذا اعطوك`
مدام الميت اليا مات ماياخذ التركه"
تعيش بهالعمر مره ويدفن ولدك ابوك`
اكيد وكل ماتبني تشوف الزمن دكه"
الا يامل قلب من همومه غدا مدكوك`
تساوت كل بنيانه ولا باقي بلكه"
ولوقلت صبرك يالجمل ولومضغت الشوك`
اقول الولد فالحكم ماتاكله إكه"
ترى للكرم والطيب عند الرجال بنوك`
ومن طاح في بعض العرب فلسوا بنكه"
صبرك على ربعك ولو فالخلا خلوك`
ولو كان قلبك بالغ الهم في ضكه"
فصلي على اللي ذكره ليا انذكرمبروك`
نبي  لقا جبريل بالغار في مكه"